21 noyabr kuni O‘zbekiston Prezidenti Shavkat Mirziyoyev Qosim-Jo‘mart To‘qayevga qo‘ng‘iroq qilib, Qozog‘iston prezidenti umumxalq saylovi muvaffaqiyatli o‘tgani va undagi ishonchli g‘alaba bilan tabrikladi. Foto: Prezident matbuot xizmati So‘zlashuvda O‘zbekiston-Qozog‘iston yaxshi qo‘shnichilik, strategik sheriklik va ittifoqchilik munosabatlarini yanada mustahkamlashning dolzarb masalalari ham ko‘rib chiqilgan. «Bo‘lajak oliy darajadagi uchrashuvlarni tayyorlashga alohida e’tibor qaratildi. Savdo, sanoat, energetika, transport va logistika, qishloq xo‘jaligi kabi ustuvor yo‘nalishlarda va iqtisodiyotning boshqa tarmoqlarida amaliy hamkorlikni kengaytirish muhimligi qayd etildi», – deyiladi prezident matbuot xizmati xabarida. Shuningdek, mintaqaviy hamkorlik masalalari yuzasidan fikr almashildi.